Jørn Utzon

**Jørn Utzon** (* 9. apríl 1918, Kodaň, Dánsko – † 29. november 2008, Kodaň) bol dánsky architekt.

## Životopis
Pochádzal z jachtárskej rodiny. Jeho otec bol významným dizajnérom lodí a podľa jeho návrhov sa dodnes vyrábajú lode. Jorn sa cez navrhovanie lodí a sochárstvo nakoniec v rozhodol pre štúdium architektúry na Umelecko-priemyselnej škole v Kodani, kde študoval v rokoch 1937 – 42. Keď v roku 1942 ukončil štúdium, odišiel do neutrálneho Švédska, kde po dobu vojny pracoval v kancelárií Hakona Ahlberga. Po vojne sa vrátil späť do Fínska a v roku 1946 spolupracoval s Alvarom Altom, ktorý spoločne s Gunnarom Asplundom a F. L. Wrightom najviac ovplyvnili jeho tvorbu. Počas nasledujúcich rokov precestoval Maroko, Mexiko, Spojené štáty americké, Čínu, Japonsko, Indiu a Austráliu, pričom jeho návšteva nebola posledná.

V roku 1950 si v Kodani založil vlastný ateliér, kde realizoval svoje predstavy pokrokovej architektúry, inšpirované prírodou. Začal využívať nové materiály vhodné k vytváraniu špecifických charakteristík, ktoré aplikoval v mnohých návrhoch.

V roku 1957 sa prihlásil do súťaže na operu v austrálskom prístave Sydney. Zo všetkých 230 návrhov, z viac ako 30 krajín, bol vybraný jeho projekt. Vtedajšie média to popisovali ako „tri betónové klenby v tvare mušlí pokryté dlaždicami.“ Tie sa nakoniec stali Utzonovým vrcholným dielom a najviac fotografovaným objektom 20. storočia.

Utzon, popisovaný ako uzatvorený človek, bol nechtiac zatiahnutý do politických intríg a oklamaný tlačou, ktorá ho nakoniec prinútila od projektu odstúpiť ešte pred dokončním stavby a tak v roku 1966 rezignoval na post hlavného architekta opery v Sydney. 

V roku 1986 v spolupráci so svojimi synmi Janem a Kimem dokončil showroom nábytkarskej firmy Pauslian v Kodani.

Neskôr žil so svojou manžlkou na Malorke v dome, ktorý si sám navrhol. Architektonickú kanceláriu vedú jeho synovia. Zomrel v Kodani.

Jorn Utzon je určite umelec a architekt pričom jeho tvorba pre staroveké islamské a mayské civilizácie, rovnako ako aj čínske a japonské civilizácie. Dokáže spojiť konštrukčné prvky s prírodnými motívmi a to ho dáva do pozície najvýznamnejšieho architekta všetkých dôb.

## Tvorba
*[[Budova opery v Sydney]]*, 1973, Sydney, New South Wales, Austrália
[thumb|[Budova opery v Sydney]]
Opera v Sydney je komplexom divadiel a sál, ktoré sú navzájom prepojené pod známymi lastúrami. Od svojho otvorenia v roku 1973 sa stala svojimi 3000 predstaveniami za rok najnavštevovanejšou budovou sveta, ktorá sa zatvára iba na Vianoce a na Veľký piatok.

Utzon sa inšpiroval motívmi z histórie architektúry a zo sveta prírody, ktorá sa už od počiatku jeho kariéry stala bezprostredným inšpiračným zdrojom. Najvýraznejším prvkom budovy opery sú škrupiny pokryté svetlými glazovanými a matnými keramickými dlaždicami.
Opera je rozložená na veľkej platforme pripomínajúcej typ amfiteátrového divadla. Celá technológia a prevádzkové zázemie opery je umiestnené v suteréne. Iba tak mohol vzniknúť čistý dojem architektúry.

Tvorba Jorna Utzona je však omnoho rozsiahlejšia. V rodnom Dánsku postavil Kostol v Bagsvaerde, kde v 16. storočí nechal dánsky kráľ kostol zbúrať  kvôli nedostatku tehál na rekonštrukciu budovy univerzity. Mesto nemalo vlastný kostol až do doby, kedy tunajší pastor náhodou narazil na niektoré Utzonove stavby.
V Dánsku ďalej postavil súbory átriových domov v Helsingore a v Fredensborgu. Svoj záujem o átriové bývanie ukázal prvýkrát v súťaží v roku 1953. Utzon tiež študoval čínske domy, ktoré boli úplne uzatvorené voči okoliu a podobne sa otvárali voči vnútornému priestoru. Na základe tureckých stavebných predpisov kládol tiež dôraz na to, že žiaden dom by nemal zamedzovať vo výhľade domu, ktorý už stojí. Súťaž vyhral, ale projekt nikdy nebol realizovaný. 

Popri týchto projektoch v Dánsku a Austrálií sa tiež Utzon angažoval významnými projektmi v Ázií. V Kuwaite vytvoril budovy Národného zhromaždenia. Budovu však nezastihol príliš šťastný osud. V roku 1991 ju iracké vojská ustúpujúce z Kuwaitu zapálili.

V roku 1958 bol požiadaný o stvárnenie návrhu na Iránsku národnú banku v Teheráne.

## Ďalšie stavby
*Skagen Nature Center (Utzon Associates), Grenen, Dánsko, 1992 – 2001
*Dunkers Cultural Centre, Halsingborg, Švédsko (Utzon Associates) 1999 – 2002
*Program výstavby škôl a učiteľských internátov, Zimbabwe, Mozambik, Malawi a Angola, 1998-
*Dom Utzon, "Can Feliz", Malorka, Španielsko, 1994
*Esbjerg – komplex koncertných hál a divadla (Utzon Associates) 1992 – 97
*Projekt Dánskeho múzea moderného umenia, 1988
*Telefónne búdky pre KTAS, 1987
*Kalkbranderihavnen – obrí projekt prestavby severného prístavu, Kodaň, Dánsko, 1987
*Projekt Skandinávského centra – obrí projekt lodného terminálu, výstavisko, obchodov, zábavného parku a hotelu, SF, CA, 1987
*Projekt naftových nádrží (Utzon Associates), Herning, Dánsko, 1986 – 89
*Projekt na  dlhé mólo v kodaňskom prístavu (Utzon Associates – kancelárie, obchody, hotel, konferenčné centrum), 1985 – 92
*Paustian Showroom, Kodaň, Dánsko, 1985 – 87
*Projekt na národný plavecký bazén, Kodaň, Dánsko, 1978
*Projekt rekreačnej dediny a bazénu, Vendsysse I, 1978
*Parlament (spol. Jan Utzon), Kuvajt, 1972 – 82
*Dom Utzon, "Can Lis", Malorka, Španielsko, 1971 – 73
*Kostol Bagsvaerd, Kodaň, 1973 – 76
*Druhý projekt na Asger Jorn Museum, Silkeborg, Dánsko, 1971
*Bytovky Espansiva Catalogue, 1969
*Vzdelávacie centrum, Herning, Dánsko (čiastočne dokončené) 1969
*Projekt podzemného divadla v jaskyni u Jeita, Bejrút, Libanon, 1968
*Projekt nábytku Utsep, 1968
*Jeddah – project, Saudská Arábie, 1967
*Projekt štadiónu pre centrum Farum, 1966
*Súťaž na univerzitné centrum Odense, 1966
*Súťažný projekt divadla, Wolfsburg, Nemecko, 1965
*Súťažný projekt univerzitného umeleckého múzea, Berkeley, Kalifornia, 1965
*Súťaž na divadlo (víťaz), Zürich, Švajčiarsko, 1964
*Súťaž na operu do Madridu, Španielsko, 1964
*Prvé skice domu Utzon na Bayview, 1963
*Súťaž na urban. plán, Elviria, Španielsko, 1960
*Bytovky Fredensborg, 1959 – 62
*Projekt bytovek Birkehej, 1959
*Súťaž na urban. plán (víťaz), Frederiksberg, 1959
*Banka Melli, Teherán, Irán, 1959
*Súťaž pre medzinárodnú výstavu, Kodaň, 1959
*Projekt komerčného centra, 1958
*Súťaž na školu blízko Helsinger (víťaz), 1958
*Súťaž na vzdelávacie centrum v Hejstrup (1. a 3. cena), 1958
*Vila Banck, Helsingborg, Švédsko, 1956 – 58
*Bytovky Kingo – 63 domov, Helsinger, Dánsko, 1956 – 58
*Súťaž na bytovky, školu a komunitné centrum (1. cena), Elineberg, Švédsko, 1954
*Súťaž na reštauráciu Langelinie (3. cena), 1953
*Dom Middleboe, Holte, Dánsko, 1953
*Súťaž na sociálne bývanie (víťaz), Skane, Dánsko, 1953
*Dom Utzon, Hellebeak, Kodaň, Dánsko, 1952 – 53
*Skicy bytovek a továrne v Maroku, 1948
*Urbanistický plán (spol. Arne Korsmo), Vestre Vika, Oslo, Nórsko, 1948
*Projekt obchodnej školy (spol. Arne Korsmo), Göteborg, Švédsko, 1948
*Projekt Oslo Central Station (spol. Arne Korsmo), Švédsko, 1947
*Schéma vodárenskej veže, Bornholm, 1946
*Projekt na krematórium, 1945
*Príspevok súťaži na Crystal Palace (spol. Tobias Faber), 1945

## Ocenenia
*1978 – Royal Gold medal, RIBA
*1982 – Medaila Alvara Alta
*2003 – Pritzkerova cena za architektúru

## Iné projekty

## Použitá literatúra
*Jorn Utzon nositelem Pritzkerovy ceny *www.earchitekt.cz* 
*Jørn Utzon *www.archiweb.cz* 
*Prinaova, F., Demartiniová, E.: *1000 let architektury*, Praha, 2006

Kategória:Dánski architekti
Kategória:Nositelia Wolfovej ceny za umenie
Kategória:Laureáti Pritzkerovej ceny
Kategória:Osobnosti z Kodane